Balkánske ťaženie

**Balkánske ťaženie** je súhrnný názov pre boje na Balkáne počas druhej svetovej vojny. Člení sa na niekoľko fáz. Boje začali talianskou inváziou do Grécka 28. októbra 1940. V prvých mesiacoch roku 1941 sa talianska ofenzíva zastavila a grécky protiútok postúpil do Albánska. Nemecko sa snažilo pomocou Talianska rozmiestnením vojsk v Rumunsku a Bulharsku a útokom na Grécko z východu. Briti medzitým pristáli s vojakmi a lietadlami, aby podporili grécku obranu. Štátny prevrat v Juhoslávii 27. marca spôsobil, že Adolf Hitler nariadil dobytie tejto krajiny.

Nemecká a talianska invázia do Juhoslávie začala 6. apríla, súčasne s novou bitkou o Grécko sa 11. apríla pripojilo k invázii Maďarsko. Do 17. apríla podpísala Juhoslávia prímerie a do 30. apríla bolo celé pevninské Grécko pod nemeckou alebo talianskou kontrolou. Dňa 20. mája Nemecko letecky napadlo Krétu a do 1. júna sa vzdali na ostrove všetky zostávajúce grécke a britské sily. Aj napriek tomu, že sa Bulharsko nezúčastnilo aprílových útokov, krátko nato okupovalo po zbytok vojny na Balkáne časti Juhoslávie a Grécka.

## Taliansko-grécka vojna

Prvá bola čisto Taliansko-grécka vojna (28.&nbsp;októbra 1940 – 6.&nbsp;apríla 1941), keď Taliansko napadlo Grécko, to utrpelo porážku a bolo vytlačené aj&nbsp;z&nbsp;časti Albánska.

## Obsadenie Juhoslávie

náhľad|Mapa rozdelenia okupovanej Juhoslávie
Invázia do Juhoslávie bola zahájená 6. apríla 1941 a skončila bezpodmienečnou kapituláciou Juhoslovanskej kráľovskej armády 17. apríla. Okupované územie Juhoslovanského kráľovstva bolo rozdelené na Nezávislý štát Chorvátsko ovládaný ustašovskými fašistami, bábkový srbský štát pod nemeckou okupáciou a taliansky protektorát v Čiernej Hore. Niektoré územia pripojili Nemecko, Taliansko, Maďarsko a Bulharsko priamo ku svojmu územiu.

## Invázia do Grécka

náhľad|Mapa okupovaného Grécka, hnedou: Talianska okupačná zóna (od r. 1943 pod Nemeckou kontrolou), červenou: Nemecká a zelenou: Bulharska
Hitler plánoval inváziu do Grécka na november 1940, operácia však musela byť urýchlená kvôli vylodením britských jednotiek v&nbsp;Grécku. Hlavným cieľom operácie bolo zamedziť Britom k vytvoreniu leteckých základní, ktoré by mohli byť použité na bombardovanie rumunských ropných polí. 6. apríla 1941 zaútočil Wehrmacht na severné územie Grécka. Grécka armáda a britské jednotky boli zle vyzbrojené a prečíslené. Odpor v pevninskej časti Grécka sa zrútil s pádom Atén 27. apríla. Britom sa podarilo evakuovať 50 000 vojakov.

Obsadenie Grécka vyvrcholilo nemeckou inváziou na Krétu, najväčšou výsadkovou operáciou v dejinách nemeckej armády.

## Dôsledky
1. júna 1941 bolo celé územie Albánska, Juhoslávie a Grécka pod kontrolou Osy. Grécké územie bolo okupované Talianskom, Nemeckom a Bulharskom. Nemci tak získali voľný prístup do Stredomoria. Spojenecké velenie desila možnosť nemeckej invázie do britského Egypta.
       

### Odboj
Partizánsky odboj v Albánsku, Juhoslávii a Grécku viazal po celú dobu vojny značné sily Nemecka a jeho spojencov a to vrátane elitných jednotiek (napr. Gebirgsjäger), ktoré sa namiesto nasadenia na fronte zúčastňovali protipartizánskych operácií. Po kapitulácii Talianska (8.&nbsp;septembra 1943), nastal prerod partizánskych síl, hlavne juhoslovanských Titových jednotiek, v&nbsp;regulérnej armáde a jej následný štandardný boj proti nemeckým a bulharským jednotkám.

### Koniec vojny
Záverečná fáza začala v&nbsp;roku 1944, keď sa do akcií zapojili britské sily v&nbsp;Grécku a Červená armáda v&nbsp;Juhoslávii a Bulharsku. Albánsko a Grécko Nemci vypratali v roku 1944. Juhoslávia bola úplne oslobodená až v roku 1945. V Albánsku a Juhoslávii sa moci chopili bývalí komunistickí partizáni. V Grécku sa rozhorela občianska vojna medzi komunistami a prozápadne orientovanými monarchistami, ktorá skončila v roku 1949 víťazstvom monarchistov.

## Galéria

Súbor:Bundesarchiv Bild 141-1005, Belgrad, Zerstörungen.jpg|Škody v&nbsp;Belehrade
Súbor:Bundesarchiv Bild 146-1973-035-10, Jugoslawien, zerstörte jugosl. Panzer.jpg|Juhoslovanske tanky vyrazené z&nbsp;boja
Súbor:Bundesarchiv Bild 101I-163-0319-07A, Griechenland, Artilleriestellung auf freiem Feld.jpg|Nemecká artiléria v&nbsp;akcii s českou 15cm ťažkou poľnou húfnicou 37(t) / sFH 37(t)
Súbor:German bombing of Piraeus.jpg|Škody na gréckom území
Súbor:Bundesarchiv B 145 Bild-F016230-0009, Bersaglieri in Jugoslawien.jpg|Talianske okupačné sily
Súbor:Bundesarchiv Bild 146-1975-036-23, Jugoslawien, gefangene serbische Offiziere.jpg|Zajatí juhoslovanski (konkrétne srbskí) dôstojníci
Súbor:Bundesarchiv Bild 146-1975-036-24, Jugoslawien, serbische Gefangene.jpg|Porazená Juhoslovanská armáda skladá zbrane


## Zdroje


Kategória:Bojiská druhej svetovej vojny